Lav et referat af nedenstående tekst:

Tekst:
Afspærringer, omkørsler og lukkede veje bliver realiteter for både bilister og buspassagerer i Aalborg, når de mange feststemte karnevalister bevæger sig igennem gaderne. Her får du en guide til, hvor du kan og ikke kan køre under Aalborg Karneval 2019. Vesterbro er lukket det meste af dagen Karnevallet har start tre forskellige steder på tre forskellige tidspunkter; Nørresundby Torv, Haraldslund i Vestbyen og SKAT i Østbyen. Nørresundby-paraden starter klokken 10:00 og bevæger sig fra torvet, over Limfjordsbroen og videre opad Vesterbro til Kildeparken. - Vi forventer, at de sidste karnevalister har passeret broen kl 12:00, siger Kresten Thomsen, der er daglig leder af Aalborg Karneval. I et brev til de beboere, der bor i nærheden af de steder karnevallet skal foregå, skriver Aalborg Karneval: - Kastetvej, Limfjordsbroen og Ved Stranden er spærret fra cirka klokken 9:00  til 15:00 den 25. maj. SKAT-paraden fra øst har start klokken 10:30. Haraldslund-paraden starter længst mod vest og vil begive sig afsted langs kastevej klokken 11:00. Alle tre optog samles løbende på Vesterbro, der dermed bliver et logistisk knudepunkt for karnevalsoptoget. Derfor forventes dele af Vesterbro at være lukket fra klokken 9:00 til cirka klokken 21:00. Dog genåbnes der fra tyren og nordpå fra cirka klokken 16:00. Der åbnes løbende for veje, når karnevalisterne har passeret og oprydningen er afsluttet. NT opfordrer til rummelighed: Der vil komme forsinkelser Nordjyllands Trafikselskab står klar med ekstra busser og afgange fra de større nordjyske byer til Aalborg. - Det er en ekstraordinær dag for Aalborg, så vi opfordrer alle trafikanter til at være ekstra rummelige. Det er vores chauffører også især denne dag, siger Mette Henriksen, chef for Kunder & Salg i NT. Alle passagerer i busser, der skal krydse Limfjorden vil opleve, at de skal et smut under Limfjordstunnellen i stedet for over Limfjordsbroen. Fra kl. 09.00 og resten af driftsdøgnet køres ad følgende rute: Rampen, Østre Alle, Limfjordstunnelen, Sundsholmen. Ruter mod nordøst kører videre ad normal rute. - Der vil opstå forsinkelser og trængsel i busserne. Det kan virke overvældende, når der vælter så mange mennesker i busserne, hvis man er almindelige passagerer, siger Mette Henriksen fra NT. Ruter fra/mod syd Normal drift. Ruter mod nordvest fortsætter via Forbindelsesvejen, Viaduktvej til Lindholm Station og videre ad normal rute mod nord. Dette i begge retninger. Der samles op og sættes af ved alle stoppesteder undervejs. Der oprettes midlertidige stoppesteder på Østre Alle ved Hadsundvej i begge sider og på Østre Alle ved Sohngårdsholmsvej i retning fra terminalen. Natbusser kører normal drift. Rute 38 til og fra Klitgård. Fra kl. 09.00 og resten af driftsdøgnet køres ad følgende rute: Rampen, Østre Alle, Kong Christians Alle og videre ad normal rute - Alle med karnevalsarmbånd kan komme gratis med NT's busser og med tog i Region Nordjylland fra fredag den 24. maj klokken 12.00 til søndag den 26. maj klokken 16.00, siger chef for salg & kunder i Nordjyllands Traffikselskab, Mette Henriksen. Butikkerne i Aalborg holder åben Hvis du har et ærinde i en af butikkerne - eller har lyst til en bid mad eller en kop kaffe - skal du ikke holde dig tilbage. Butikkerne i midtbyen holder nemlig åben som normalt.

Referat:
Har du planer om at tage bilen eller bussen en tur igennem Aalborg lørdag d. 25. maj, skal du måske lige læse denne guide først.